|  |  |
| --- | --- |
| ГРБОВИ ЗА МЕМОРАНДУМ | Република СрбијаАутономна покрајина Војводина**Покрајински секретаријат за образовање, прописе,****управу и националне мањине – националне заједнице**Булевар Михајла Пупина 16, 21000 Нови СадТ: +381 21 487 46 14, 487 40 36, 487 43 36ounz@vojvodinа.gov.rs |
|  | БРОЈ: 128-454-450/2022-04 | ДАТУМ: 14.09.2022. године |

На основу члана 3. Правилника o додели буџетских средстава Покрајинског секретаријата за образовање, прописе, управу и националне мањине - националне заједнице за финансирање и суфинансирање модернизације инфраструктуре установа основног и средњег образовања и васпитања и ученичког стандарда на територији АП Војводине („Службени лист АПВ“, бр. 4/17), а у вези сa Покрајинском скупштинском одлуком о буџету Аутономне покрајине Војводине за 2022. годину („Службени лист АПВ“, бр. бр. 54/21, 7/22 и 37/22), Покрајински секретаријат за образовање, прописе, управу и националне мањине - националне заједнице (у даљем тексту: Секретаријат) расписује

**КОНКУРС**

**ЗА ФИНАНСИРАЊЕ** **И СУФИНАНСИРАЊЕ ИЗРАДЕ ТЕХНИЧКЕ ДОКУМЕНТАЦИЈЕ ЗА ПОТРЕБЕ УСТАНОВА ОСНОВНОГ И СРЕДЊЕГ ОБРАЗОВАЊA И ВАСПИТАЊА НА ТЕРИТОРИЈИ AУТОНОМНЕ ПОКРАЈИНЕ ВОЈВОДИНЕ ЗА 2022. ГОДИНУ**

Конкурс се расписује на износ средстава обезбеђених Покрајинском скупштинском одлуком о буџету Аутономне покрајине Војводине за 2022. годину („Службени лист АПВ“, бр. 54/21, 7/22 и 37/22) и то: за финансирање израде техничке документације за потребе установа основног и средњег образовањa и васпитања на територији Аутономне покрајине Војводине у укупном износу од **20.000.000,00 динара** (на нивоу основног образовања и васпитања **15.000.000,00 динара**, на нивоу средњег образовања и васпитања **5.000.000,00** **динара**)**.**

Под израдом техничке документације подразумева се израда оне техничке документације која је, у складу са позитивним правним прописима којима се регулише област планирања и изградње, неопходна за издавање акта надлежног органа којим се одобрава грађење нових објеката или извођење радова на постојећим објектима које користе установе основног и средњег образовања и васпитања на територији АП Војводине односно:

* Идејно решење;
* Идејни пројекат са припадајућим елаборатима (за потребе издавања решења о одобрењу за извођење радова - реконструкција, адаптација, санација);
* Пројекат за грађевинску дозволу са припадајућим елаборатима;
* Пројекат за извођење са припадајућим елаборатима;
* Пројекат изведеног објекта са припадајућим елаборатима;
* Технички опис и попис радова за извођење радова на инвестиционом одржавању;
* Остала техничка документација која је, у складу са позитивним правним прописима којима се регулише област планирања и изградње, потребна за реализацију планираног пројекта.

Реализација финансијских обавеза вршиће се у складу са ликвидним могућностима буџета Аутономне покрајине Војводине за 2022. годину.

**УСЛОВИ КОНКУРСА**

*1. Подносиоци захтева*

Корисници који имају право да учествују у расподели средстава су школе за основно образовање и васпитање и школе за средње образовање и васпитање на територији Аутономне покрајине Војводине чији je оснивач Република Србија, АП Војводина и јединицa локалне самоуправе.

*2. Критеријуми расподеле средстава*

Критеријуми расподеле средстава по Правилнику о додели буџетских средстава Покрајинског секретаријата за образовање, прописе, управу, националне мањине- националне заједнице за финансирање и суфинансирање модернизације инфраструктре установа основног и средњег образовања и васпитања на територији АП Војводине су:

1. значај реализације пројекта у односу на безбедност ученика, наставника и запослених који користе објекте,
2. значај реализације пројекта у односу на обезбеђивање квалитетних услова за извођење васпитно – образовног рада,
3. финансијска оправданост пројекта,
4. одрживост пројекта,
5. локални односно регионални значај пројекта,
6. активности које су предузете у циљу реализације пројекта,
7. обезбеђени извори средстава за реализацију пројекта.

**НАЧИН ПОДНОШЕЊА ЗАХТЕВА**

Захтеви за доделу средстава подносе се на јединственом конкурсном обрасцу Секретаријата. Комплетна конкурсна документација може се преузети од **14.09.2022. године** на web адреси Секретаријата **[www.puma.vojvodina.gov.rs](http://www.puma.vojvodina.gov.rs)**

Захтеви се достављају путем поште на адресу: Покрајински секретаријат за образовање, прописе, управу и националне мањине - националне заједнице са назнаком ''За конкурс – за финансирање израде техничке документације за потребе установа основног и средњег образовања и васпитања на територији АП Војводине за 2022. годину“, Булевар Михајла Пупина 16, 21000 Нови Сад, или се подносе лично, предајом на писарници покрајинских органа управе у Новом Саду (у приземљу зграде Покрајинске владе).

**Уз пријаву на конкурс, прилаже се:**

1. **пројектни задатак,**
2. **одлука школског одбора о покретању активности у вези реализације пројекта,**
3. **понуда-предрачун за израду техничке документације (прибављена од стране привредног друштва, другог правног лица односно предузетника који су уписани у регистар привредних субјеката),**
4. **досадашњу расположиву документацију за реализацију планираног пројекта (уколико документација постоји) и**
5. **у случају суфинансирања доставити доказ о обезбеђеним средствима за суфинансирање техничке документације (уговор, решење, извод из буџета јединице локалне самоуправе и слично) заједно са уредно потписаном и печатираном Изјавом о учешћу у суфинанирању техничке документације (Изјаву доставити у слободној форми).**

**Рок за подношење пријава на Конкурс је 28.09.2022. године.**

Секретаријат задржава право да од подносиоца захтева, по потреби, затражи додатну документацију и информације, односно да за доделу средстава одреди испуњење потребних услова.

Комисија неће разматрати:

- непотпуне пријаве,

- неблаговремене пријаве (пријаве послате након рока који је означен као последњи дан конкурса),

- недопуштене пријаве (пријаве поднете од стране неовлашћених лица и субјеката који нису предвиђени конкурсом),

- пријаве које се не односе на конкурсом предвиђене намене,

- пријаве корисника који у претходном периоду нису оправдали средства додељена из покрајинског буџета кроз финансијске и наративне извештаје.

Резултати Конкурса ће бити објављени на интернет презентацији Секретаријата.

**Заинтересована лица додатне информације у вези са реализацијом Конкурса могу добити у Секретаријату на телефон 021/487 46 14, 487 40 36, 487 43 36.**

 Покрајински секретар

 Zsolt Szakállas

 ( Жолт Сакалаш )